SL Uradni list Evropske unije L 111/31

ODLOČBA KOMISIJE

z dne 28. aprila 2009

o odobritvi dajanja na trg likopena, pridobljenega iz glive Blakeslea trispora kot nove živilske sestavine v skladu z Uredbo (ES) št. 258/97 Evropskega parlamenta in Sveta

(notificirano pod dokumentarno številko C(2009) 3039)

(Besedilo v španskem jeziku je edino verodostojno)

(2009/365/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe (ES) št. 258/97 Evropskega parlamenta in Sveta z dne 27. januarja 1997 v zvezi z novimi živili in novimi živilskimi sestavinami (1) ter zlasti člena 7 Uredbe,

ob upoštevanju naslednjega:

(1) Dne 30. avgusta 2007 je družba Vitatene pri pristojnih organih Združenega kraljestva vložila zahtevek za dajanje na trg likopena, pridobljenega iz glive Blakeslea trispora kot nove živilske sestavine; pristojni organ Združenega kraljestva za ocenjevanje živil je 17. oktobra 2007 izdal poročilo o začetni oceni. V navedenem poročilu je ugotovil, da je glede na druge nerešene zahtevke v zvezi z likopenom potrebna dodatna ocena, da se zagotovijo enaki pogoji za odobritev uporabe različnih likopenov kot novih živilskih sestavin.

(2) Komisija je 11. februarja 2008 vsem državam članicam poslala poročilo o začetni oceni.

(3) Leta 2008 je bil opravljen posvet z Evropsko agencijo za varnost hrane, ki je 4. decembra 2008 izdala svoje mnenje.

(4) V svojem mnenju je EFSA ugotovila, da mora biti likopen pripravljen kot suspenzije v jedilnih oljih ter neposredno zgoščeni ali v vodi dispergirani praški, ker so pri njem možne oksidacijske spremembe. Zagotoviti je treba zadostno antioksidacijsko zaščito.

(5) EFSA je prav tako ugotovila, da bo povprečni uporabnik sicer užival likopen pod povprečnim dnevnim vnosom, nekateri uporabniki likopena pa povprečni dnevni vnos lahko presežejo. Zato se prav tako zdi primerno zbirati podatke o vnosu več let po odobritvi, da se ta odobritev lahko pregleda ob upoštevanju kakršnih koli novih informacij o varnosti likopena in njegovega uživanja. Posebno pozornost je treba nameniti zbiranju podatkov v zvezi z ravnmi likopena v žitnih kosmičih za zajtrk. Vendar ta zahteva v tej odločbi velja za uporabo likopena kot nove živilske sestavine in ne za uporabo likopena kot živilskega barvila, ki je zajeta v področje uporabe Direktive Sveta 89/107/EGS z dne 21. decembra 1988 o približevanju zakonodaj držav članic o aditivih za živila, ki se smejo uporabljati v živilih, namenjenih za prehrano ljudi (2).

(6) Iz znanstvene ocene izhaja, da likopen, pridobljen iz glive Blakeslea trispora izpolnjuje merila iz člena 3(1) Uredbe (ES) št. 258/97.

(7) Družba Vitatene se je strinjala, da se Odločba Komisije 2006/721/ES (3) razveljavi.

(8) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO ODLOČBO:

Člen 1

Likopen, pridobljen iz glive Blakeslea trispora (v nadaljnjem besedilu: proizvod), kot je opredeljen v Prilogi I, se lahko da na trg v Skupnosti kot nova živilska sestavina za uporabo v živilih iz Priloge II.

Člen 2

Oznaka nove živilske sestavine na živilih, odobrena s to odločbo, je „likopen“.

Člen 3

Družba „Vitatene“ hkrati s trženjem proizvoda vzpostavi program za spremljanje. Ta program zajema informacije o ravneh uporabe likopena v živilih, kot je določeno v Prilogi III.

Zbrani podatki so na voljo Komisiji in državam članicam. Glede na nove informacije in poročilo EFSA se najpozneje do leta 2014 pregleda uporaba likopena kot živilske sestavine.

Člen 4

Odločba 2006/721/ES se razveljavi.

Člen 5

Ta odločba je naslovljena na Vitatene S.A.U. Avda. Antibióticos 59-61, E-24009 León, Španija.

V Bruslju, 28. aprila 2009 Za Komisijo Androulla VASSILIOU Članica Komisije

(1) UL L 43, 14.2.1997, str. 1.

(2) UL L 40, 11.2.1989, str. 27.

(3) UL L 296, 26.10.2006, str. 13.

PRILOGA I Specifikacije likopena, pridobljenega iz glive Blakeslea trispora OPIS Prečiščeni likopen, pridobljen iz glive Blakeslea trispora sestoji iz ≥ 95 % likopena in ≤ 5 % drugih karotenoidov. Prisoten je kot prašek v ustreznem matriksu ali kot oljna disperzija. Je temno rdeče ali rdeče-vijoličaste barve. Zagotoviti je treba antioksidacijsko zaščito. SPECIFIKACIJA Kemijsko ime : likopen Številka C.A.S. : 502-65-8 (v celoti trans-likopen) Kemična formula : C40H56 Strukturna formula : Molekulska masa : 536,85

PRILOGA II Seznam živil, ki se jim lahko doda likopen, pridobljen iz glive Blakeslea trispora Kategorija živil Največja dovoljena vsebnost likopena Pijače na osnovi sadnega/zelenjavnega soka (vključno s koncentrati) 2,5 mg/100 g Pijače, namenjene športnikom in osebam z veliko energijsko porabo 2,5 mg/100 g Živila za uporabo v energijsko omejenih dietah za zmanjšanje telesne teže 8 mg/nadomestni obrok Žitni kosmiči za zajtrk 5 mg/100 g Maščobe in prelivi 10 mg/100 g Juhe, razen paradižnikove juhe 1 mg/100 g Kruh (vključno s hrustljavim kruhom) 3 mg/100 g Dietetična živila za posebne zdravstvene namene V skladu s posebnimi prehranskimi zahtevami Prehranska dopolnila 15 mg na dnevni odmerek, kot ga priporoča proizvajalec